open-index/open-wikipedia-markdown huggingface dataset:
सौर बिसुवत रेखा

**सौर बिसुवत रेखा** ओह अक्षांस के कहल जाला जेकरे ऊपर सुरुज के रोशनी सीधा पड़े जब दुपहरिया के बारह बजे। पृथिवी के झुकाव के कारण ई कर्क आ मकर रेखा के बीच साल भर में घसकत रहे ला।

सौर बिसुवत रेखा के एह घसकाव के सीधा परिणाम वायुदाब के पेटी आ मौसम सिस्टम सभ में उत्तर-दक्खिन होखे वाला घसकाव हवे। सौर बिसुवत रेखा पर सुरुज के किरन सीधा पड़े के कारण ई जगह ढेर गरम हो जालीं आ इहाँ कम दाब के बेल्ट बने ले, एकरा ओर हवा बह के चहुँपे ले, ऊपर उठे ले आ फिर एक ऊँचाई पर पहुँच के ध्रुव के ओर आगे बढ़े ले आ 20° - 30° अक्षांस के आसपास नीचे उतरे ले। पृथिवी के वायुमंडल में एह कारण चक्र के रूप में बने वाली एह दू ठो सेल सभ के "हेडली सेल" कहल जाला। सौर बिसुवत रेखा के घसकाव से एह हेडली सेल में भी घसकाव होला आ उष्णकटिबंधीय इलाका सभ में हवा आ मौसम में भी सीजन के हिसाब से बदलाव आवे ला।

## संदर्भ

श्रेणी:सुरुज
श्रेणी:भूगोल
श्रेणी:भूगोल शब्दावली
कौशांबी

**कौशांबी** या **कोसांबी** एक ठो प्राचीन भारतीय नगर रहल जेकर वर्तमान लोकेशन इलाहाबाद से लगभग 56 किलोमीटर दक्खिन-पच्छिम में जमुना नदी के किनारे मौजूद स्थान कोसम के रूप में पहिचानल जाला। नगर के स्थापना उत्तर-वैदिक काल में कुरु लोग द्वारा कइल गइल आ शुंग बंस के शासनकाल में ई वत्स राज आ बाद में वत्स महाजनपद के राजधानी रहल। गुप्त काल में ई नगर गुप्त साम्राज्य में मिल गइल।

आधुनिक काल में इहाँ खोदाई कइल गइल बा आ ओह जमाना के इतिहासी चीज सभ के खोज कइल गइल बा, इहाँ से पावल गइल तमाम मूर्ती आ अन्य चीज इलाहाबाद म्यूजियम में संरक्षित कइल गइल बा। इलाहाबाद जिला के पच्छिमी हिस्सा के अलग क के एही इतिहासी नगर के नाँव पर कौशांबी जिला नाँव दिहल गइल बा।

## इहो देखल जाय
* इलाहाबाद
* महाजनपद

## संदर्भ

श्रेणी:प्राचीन भारत के शहर
श्रेणी:प्राचीन भारत
इकोलॉजिकल मानविकी

**इकोलॉजिकल मानविकी** या **पर्यावरणी मानविकी** एक ठो पढ़ाई आ रिसर्च के एक ठो नया बिकसित होखे वाला बिसय हवे जे पर्यावरण से संबंधित कई सारा उपबिसय सभ के आपस में जोड़ के, उनहन के चीज ले के समन्वय बनावे खातिर बा। मानविकी के अंतर्गत अइसन बिसय आवे लें जे प्राकृतिक बिज्ञान भा सामाजिक बिज्ञान सभ के हिस्सा ना हवें, जइसे साहित्य, दर्शनशास्त्र, इतिहास, मानवशास्त्र वगैरह। पर्यावरण के खातिर मानविकी (दर्शन, मानवशास्त्र, इतिहास वगैरह बिसय सभ) में भी उपशाखा सभ के बिकास भइल बा, जिनहन के आपसी समन्वय के काम एह पर्यावरणी मानविकी में नाँव के नई शाखा में हो रहल बा। 

बिज्ञान आ मानविकी के बीच में, पच्छिमी पूरबी आ मूलनिवासी लोग के ज्ञान के बीच में पुल के काम करे के इकोलॉजिकल मानविकी के उद्देश्य के रूप में देखल जा रहल बा।

## इहो देखल जाय
* इकोलॉजी
* पर्यावरण

## संदर्भ

श्रेणी:पर्यावरणी अध्ययन
पर्यावरणी नीति

**पर्यावरणी नीति**, कौनों संस्था के द्वारा घोषित, ओह संस्था के पर्यावरण के बारे में सोच, बिचार, उद्देश्य वगैरह के जाहिर करे वाला चीज हवे, आ ई एह बात के वक्तव्य होला कि संस्था के पर्यावरणी मुद्दा सभ पर का पोजीशन बा आ पर्यावरण के मामिला में ऊ कवना किसिम के नैतिक भाव रखत बा, साथे-साथ पर्यावरण के सुरक्षा खातिर बनावल कानून आ रेगुलेशन सभ के ऊ संस्था कवना तरीका से पालन करी आ एकरे खातिर केतना तत्पर बाटे।

पर्यावरणी नीति के तहत जेवना मुद्दा सभ पर सरकार भा संस्था द्वारा आपन कमिटमेंट स्पष्ट कइल जाला उनहन में हवा आ पानी प्रदूषण, कचड़ा मैनेजमेंट, इकोसिस्टम मैनेजमेंट, जीवबिबिधता के रखरखाव, आ प्राकृतिक संसाधन, जंगली जियाजंतु आ खतरा में प्रजाति सभ के संरक्षण सामिल बा। ऊर्जा संबंधी रेगुलेशन, जहरीला पदार्थ संबंधी रेगुलेशन जेह में कीटनाशक वगैरह भी सामिल बा, आ कई प्रकार के उद्योगिक कचड़ा सभ के रेगुलेशन भी पर्यावरणी नीति के हिस्सा बाटे।
एह नीति के निर्धारण एह दिशा में भी हो सके ला कि मानव क्रिया-कलाप से पर्यावरण आ प्राकृतिक संसाधन के कइसे बचावल जाय आ साथे-साथ एही नीति में पर्यावरण में होखे वाला बदलाव से मनुष्य पर पड़े वाला बुरा परभाव सभ के रोकथाम के भी सामिल कइल जाला।

## इहो देखल जाय
* पर्यावरण
* पर्यावरण संरक्षण
* पर्यावरण मैनेजमेंट

## बाहरी कड़ी
* एनवायरमेंटल पालिसी, परिचय. vle.du.ac.in पर. 

## संदर्भ

श्रेणी:पर्यावरण
श्रेणी:सरकार
श्रेणी:नीति
पर्यावरण सामाजिक बिज्ञान

**पर्यावरण सामाजिक बिज्ञान** (Environmental social science) एक ठो बिस्तृत क्षेत्र वाला आ कई अध्ययन बिसय सभ के समाहित करे वाला ज्ञान के शाखा बा जे मनुष्य आ प्राकृतिक पर्यावरण के बीच आपसी संबंध के अध्ययन करे ला। ई कई सामाजिक बिज्ञान सभ के भीतर भी आ उनहन के बीच में भी काम करे ला जेह में प्रमुख रूप से मानवशास्त्र, कम्युनिकेशन अध्ययन, भूगोल, इतिहास, राजनीति शास्त्र, मनोबिज्ञान, आ समाज शास्त्र बाड़ें। साथे-साथ, पर्यावरण बिज्ञान, मानवीय इकोलॉजी आ राजनीतिक इकोलॉजी नियर अंतरबिसयी बिज्ञान भी एह में शामिल अन्य बिसय बाने।

## इहो देखल जाय

* पर्यावरण
* पर्यावरणी अध्ययन
* पर्यावरण बिज्ञान

## संदर्भ
    

* Berkhout, Frans, Melissa Leach, and Ian Scoones. 2003. "Shifting perspectives in environmental social science." pp.&nbsp;1–31 in *Negotiating Environmental Change: New Perspectives from Social Science*. Cheltenham, UK: Edward Elgar. ISBN 978-1843761532
* Folmer, Henk, and Olof Johansson-Stenman. 2011. "Does Environmental Economics Produce Aeroplanes Without Engines? On the Need for an Environmental Social Science," *Environmental and Resource Economics* **48** (3): 337-361.
* Moran, Emilio. 2010. *Environmental Social Science: Human-Environment Interactions and Sustainability*. Malden, MA: John Wiley. ISBN 978-1405105743
* Scoones, I. 1999. "New Ecology and the Social Sciences: What Prospects for a Fruitful Engagement?" *Annual Review of Anthropology* **28**: 479-507.
* Vaccaro, Ismael, Eric Alden Smith, and Shankar Aswani, eds. 2010. *Environmental Social Sciences: Methods and Research Design*. Cambridge, UK, and New York: Cambridge University Press. ISBN 978-0-521-12571-0

## बाहरी कड़ी
* Environment and Society: Scholarly Journals  


श्रेणी:पर्यावरण
कंप्यूटर नेटवर्क

**कंप्यूटर नेटवर्क** या **डेटा नेटवर्क** एक तरह के टेलीकम्यूनिकेशन नेटवर्क हऽ जेह में एक से ढेर कंप्यूटर यंत्र, जिनहन के नोड भा टर्मिनल कहल जाला, आपस में डेटा लिंक द्वारा जुड़ल रहे लें आ आपस में संसाधन साझा क सके लें। नोड सभ के बीच में कनेक्शन केबिल द्वारा भी हो सके ला आ वायरलेस के द्वारा भी। कंप्यूटर नेटवर्क के नोड, यानि कि अलग-अलग तरह के कंप्यूटर यंत्र सभ, होस्ट होखे लें। होस्ट अइसन यंत्र हवे जे कौनों संसाधन या आँकड़ा ऑफर करे ला। एह होस्ट सभ में पर्सनल कंप्यूटर, मोबाइल यंत्र, फोन, सर्वर वगैरह भी हो सके लें आ अन्य कई तरह के नेटवर्किंग यंत्र भी।

दो गो कंप्यूटर यंत्र अगर आपस में अइसन तरीका से जुड़ल होखें कि कवनो एक ठो यंत्र दोसरा ले जानकारी भेज सके, तब ई कहल जाई कि ऊ दूनो एक ठो नेटवर्क से जुड़ल बाने, या दुनों मिल के कंप्यूटर नेटवर्क बना रहल बाने।

कंप्यूटर नेटवर्क बहुत छोट स्तर पर भी हो सके ला आ बहुत ब्यापक स्तर पर भी। उदाहरण खातिर इंटरनेट एक तरह के कंप्यूटर नेटवर्क हवे जेह में बहुत भारी संख्या में बिबिध प्रकार के कंप्यूटर यंत्र आपस में जुड़ल बाने।

## इहो देखल जाय
* इंटरनेट


श्रेणी:कंप्यूटर
टेलीकम्यूनिकेशन नेटवर्क

**टेलीकम्यूनिकेशन नेटवर्क** में कई ठो टर्मिनल नोड, अइसन कड़ी द्वारा आपस में जुड़ल रहे लें कि उनहन के बीच टेलीकम्युनिकेशन संभव हो सके। टर्मिनल नोड, यानि कड़ी के छोर पर मौजूद चीज, के रूप में बिबिध प्रकार के यंत्र हो सके लें जइसे कि कंप्यूटर, फोन, मोबाइल फोन, सर्वर आ अन्य अइसन चीज। नोड यानि अनितं सिरा पर मौजूद हर यंत्र के आपन एक ठो यूनीक पता होला जेकरा से ओकर ओह नेटवर्क में पहिचान होखे ले।

टेलीकम्यूनिकेशन नेटवर्क के उदाहरण के रूप में कंप्यूटर नेटवर्क, इंटरनेट, टेलीफोन नेटवर्क, टेलेक्स सर्विस, एरोनॉटिकल नेटवर्क वगैरह के नाँव गिनावल जा सके ला।

## इहो देखल जाय
* इंटरनेट
* कंप्यूटर नेटवर्क

## संदर्भ

श्रेणी:नेटवर्क
नेटवर्क
पर्यावरणी मैनेजमेंट

**पर्यावरणी मैनेजमेंट** या **पर्यावरणी संसाधन मैनेजमेंट** (Environmental resource management) मानव समाज आ पर्यावरण के बीच होखे वाला क्रिया-प्रतिक्रिया के मैनेजमेंट हवे। वास्तव में एकरे नाँव से ई बुझाला कि एह में पर्यावरण के मैनेजमेंट कइल जाला, हालाँकि ई मनुष्य के कामकाज के मैनेजमेंट से संबंधित चीज हवे, अइसन काम जिनहन के पर्यावरण पर परभाव पड़त होखे, उनहन के मैनेजमेंट। एकर लक्ष्य बा कि पर्यावरण से प्राप्त होखे वाला संसाधन सभ के भाबिस्य के पीढ़ी खातिर बचावल जा सके।

## इहो देखल जाय
* पर्यावरणी मुद्दा

श्रेणी:पर्यावरण
श्रेणी:पर्यावरण संरक्षण
आम्रपाली (आम)

**आम्रपाली** आम के एक ठो किसिम हवे जे 1971 में दुनिया के सोझा आइल। ई किसिम दशहरी आ नीलम के संकर प्रजाति (हाइब्रिड) के रूप में बिकसित कइल गइल। दिल्ली के भारतीय खेती रिसर्च इंस्टीट्यूट जे पूसा में मौजूद बा, के डाक्टर पीयूष कांति मजुमदार एह किसिम के बिकास कइलेन। एकरे बाद ई बजार में आइल आ वर्तमान में आम के कुछ प्रमुख किसिम सभ में गिनल जाए लागल बा।

## बिसेसता
बौना साइज के फेड़ में झोंप में फरे ला, माझिल आकार के फर होला आ फर दसहरी के तुलना में ढेर टिकाऊ होला।
Its flesh is deep orange red and the fruit contains approximately 2.5–3.0 times more β carotene content than other
commercial varieties of mango. However it is known to have a shorter shelf life.The average yield is 16 tonnes / hectare .  

## संदर्भ

श्रेणी:आम के भारतीय किसिम
पर्यावरण संरक्षण

**पर्यावरण संरक्षण** (environmental protection) ब्याक्तिगत, संस्था के स्तर पर या सरकार के स्तर पर प्राकृतिक पर्यावरण के मूल रूप के सुरक्षित रखे के कोसिस हवे जवना से कि पर्यावरण के भी नोकसान न पहुँचे आ मनुष्य के भी लाभ होखे। मानव जनसंख्या के अधिक बढ़ जाए के कारण पर्यावरण से मिले वाला संसाधन सभ पर भारी दबाव के चलते आज इनहन के कमी होत जा रहल बा आ पर्यावरण के गुणवत्ता में गिरावट देखल जा रहल बा। अइसन पर्यावरणी मुद्दा सभ से निपटे के एक उपाय में पर्यावरण संरक्षण भी बा। सरकार सभ एही कारण कई अइसन मानवीय गतिबिधि सभ पर रोक लगावे लीं जिनहन से पर्यावरण के गिरावट हो रहल होखे।

## इहो देखल जाय
* पर्यावरण संरक्षण अधिनियम, 1986
* पर्यावरणी मुद्दा
* पर्यावरण

संरक्षण
श्रेणी:पर्यावरण संरक्षण
सर्वपल्ली राधाकृष्णन

**सर्वेपल्ली राधाकृष्णन**  (5 सितंबर 1888&nbsp;– 17 अप्रैल 1975) एक ठो भारतीय दार्शनिक आ स्टेट्समैन रहलें  जे भारत के पहिला उपराष्ट्रपति (1952–1962) आ दूसरा राष्ट्रपति (1962 से 1967) रहलें।

## नोट


## संदर्भ

श्रेणी:भारत के लोग
श्रेणी:भारत के राष्ट्रपति
श्रेणी:भारत के राजनीतिक नेता
श्रेणी:1888 में जनम
श्रेणी:1975 में निधन
वी. वी. गिरि

**वराहगिरि वेंकट गिरि**  (10 अगस्त 1894 – 23 जून 1980), जिनके आमतौर पर **वी॰ वी॰ गिरि** के नाँव से जान्स्ल जाला, 24 अगस्त 1969 से 24 अगस्त 1974 ले भारत के राष्ट्रपति रहलें।

## संदर्भ

श्रेणी:भारत के लोग
श्रेणी:भारत के राष्ट्रपति
श्रेणी:भारत के राजनीतिक नेता
श्रेणी:1894 में जनम
श्रेणी:1980 में निधन
मोहम्मद हिदायतुल्ला

**मोहम्मद हिदायतुल्ला**  () (17 दिसंबर 1905 – 18 सितंबर 1992) भारत के इगारहवाँ चीफ़ जस्टिस (25 फरवरी 1968 से 16 दिसंबर 1970) आ भारत के छठवाँ उपराष्ट्रपति (31 अगस्त 1979 से 30 अगस्त 1984) रहलें। एकरे अलावा ऊ बीच में दू बेर भारत के राष्ट्रपति के कार्यभार भी सम्हरलें, 20 जुलाई 1969 से 24 अगस्त 1969 आ 6 अक्टूबर 1982 से 31 अकतूबर 1982 ले। He is regarded as an eminent jurist, scholar, educationist, author and linguist.

## संदर्भ

श्रेणी:भारत के लोग
श्रेणी:भारत के राष्ट्रपति
श्रेणी:भारत के राजनीतिक नेता
श्रेणी:1905 में जनम
श्रेणी:1992 में निधन
फ़ख़रुद्दीन अली अहमद

**फ़ख़रुद्दीन अली अहमद** (13 मई 1905 – 11 फरवरी 1977)भारत के पाँचवा राष्ट्रपति रहलें, 1974 से 1977 आ भारत के दूसरा अइसन राष्ट्रपति रहलें जे पद पर रहत घरी मर गइलें।

## संदर्भ

श्रेणी:भारत के लोग
श्रेणी:भारत के राष्ट्रपति
श्रेणी:भारत के राजनीतिक नेता
श्रेणी:1905 में जनम
श्रेणी:1977 में निधन
बी. डी. जत्ती

**बसप्पा दानप्पा जत्ती**   (10 सितंबर 1913 – 7 जून 2002) भारत के पाँचवा उपराष्ट्रपति रहलें जिनके कार्यकाल 1974 से 1979 रहल। एह दौरान ऊ 11 फरवरी 1977 से 25 जुलाई 1977 ले भारत के राष्ट्रपति के कार्यभार भी सम्हरलें।

## संदर्भ

श्रेणी:भारत के लोग
श्रेणी:भारत के राष्ट्रपति
श्रेणी:भारत के राजनीतिक नेता
श्रेणी:1913 में जनम
श्रेणी:2002 में निधन
जनसंख्या भूगोल

**जनसंख्या भूगोल** चाहे **आबादी क भूगोल** () मानव भूगोल के शाखा हवे जे पृथिवी प मनुष्य के आबादी के भूगोलीय अध्ययन करे ला। जनसंख्या भूगोल में एह बात के अध्ययन कइल ला कि जनसंख्या के बितरण, गढ़न, एक जगह से दुसरा जगह प्रवास, जनबृद्धि वगैरह जगह या स्थान के साथ कइसे संबंधित बा। यानि ई बिसय, जनसंख्या बिज्ञान के बिबिध पहलू सभ पर स्थानिक आ क्षेत्रीय परभाव के अध्ययन करे ला आ कौनों जगह के सामान्य भूगोल में जनसंख्या संबंधी पहलू सभ के विवेचना भी करे ला।

## इहो देखल जाय
* मानव भूगोल
* संस्कृति भूगोल


श्रेणी:मानव भूगोल
श्रेणी:भूगोल के शाखा
बिकास के भूगोल

**बिकास भूगोल** ( मानव भूगोल के एक ठो शाखा हवे जे मानव बिकास के स्थान आ क्षेत्र के संदर्भ में अध्ययन करे ला। ई शाखा जीवन स्तर, उपभोग, आ मानव कल्याण अउरी मानव बिकास संबंधित बिबिध चीजन के स्पेशियल पैटर्न के अध्ययन करे ला आ स्थान भा जगह के बिकास पर परभाव के विवेचना करे ला।

## इहो देखल जाय
* मानव भूगोल
* संस्कृति भूगोल
* आर्थिक भूगोल
* जनसंख्या भूगोल


श्रेणी:मानव भूगोल
श्रेणी:भूगोल के शाखा
ढोला-सदिया पुल

**ढोला-सदिया पुल**, ऑफिशियल नाँव **भूपेन हजारिका पुल**, भारतीय राज्य आसाम में ब्रह्मपुत्र नदी के सहायिका लोहित नदी पर बनल पुल बा जे आसाम आ अरुणाचल प्रदेश के कनेक्टिविटी बेहतर बनावे खातिर बनावल गइल बा। ई पुल 26 मई 2017 के आवागमन खातिर खोल दिहल गइल आ अब ई भारत के सभसे लंबा पुल बाटे। ए पुल के कुल लंबाई 9.15&nbsp;किलोमीटर बाटे आ ई एशिया के दूसरा सभसे लंबा पुल भी बा। हालाँकि, जल्दिये, बिहार में गंगा नदी पर महात्मा गाँधी सेतु के जगह लेवे खातिर बन रहल नया गंगा पुल जे 9.8&nbsp;किलोमीटर के लंबाई वाला प्रस्तावित बा, भबिस्य में भारत के सबसे लमहर पुल होखी।

## निर्माण आ खर्चा
पुल के काम मनमोहन सिंह सरकार के योजना के रूप में साल 2011 में सड़क परिवहन अउरी हाइवे मंत्रालय द्वारा पब्लिक प्राइवेट पार्टनरशिप (पीपीपी) के तहत नवयुग इंजीनियरिंग कंपनी लिमिटेड के साथ मिल के शुरू कइल गइल। पुल के दिसंबर 2015 में चालू हो जाए के रहल बाकी फिनिशिंग के काम में बहुत अकाज भइल। एह प्रोजेक्ट पर कुल खर्चा 10 बिलियन रुपया के बइठल आ पुल के निर्माण में साढ़े चार बरिस के समय लागल। ई भारत के बांद्रा-वर्ली समुंद्री लिंक के पुल से 3.55&nbsp;किलोमीटर ढेर लमहर बाटे आ आ बन अब भारत के सभसे लमहर पुल बा।

ढोला-सदिया पुल परियोजना के कुल लंबाई दूनों तरफ के सड़कन के मिला के कुल 28.50&nbsp;किलोमीटर बाटे आ पुल के लंबाई 9.15&nbsp;किलोमीटर बा।

पुल के उद्घाटन 26 मई 2017 के भारत के प्रधानमंत्री नरेंद्र मोदी द्वारा कइल गइल।

## लाभ
आसाम आ अरुणाचल प्रदेश के बीच में संपर्क के बीच ब्रह्मपुत्र नदी के बहुत बिसाल चौड़ाई अबतक ले बाधक रहल बा। वर्तमान में जहाँ ई पुल बनल बा, नदी पार करे के तरीका नाइ द्वारा रहल हवे आ इहो खाली दिन में, आ बाढ़ के समय नाइ भी ना चलत रहल हियऽ। ब्रह्मपुत्र नदी पर आसाम में बनल अंतिम पुल तेजपुर के कालियाभोमोरा पुल रहल। अब आसाम आ अरुणाचल के बीच एह नया पुल के बन जाए से 24x7 संपर्क सुनिश्चित हो जाई। 

एह पुल के बने से नेशनल हाइवे-37 पर मौजूद आसाम के रूपाई आ नेशनल हाइवे-52 पर मौजूद अरूणाचल प्रदेश के मेका/रोईंग के बीच 165 किलोमीटर के दूरी कम हो जाई आ वर्तमान में जहाँ ई दूरी पार करे में 6 लागे ला, आगे से 1 लागी आ रोज-रोज पेट्रोल आ डीजल में लगभग 10 लाख रूपया के बचत होखी।

ढोला-सदिया पुल के बन जाए से पूर्वोत्‍तर में विकास में तेजी आई, सुदूर आ पिछड़ा इलाका भी सड़क मार्ग से जोड़े के मोका मिली आ अरूणाचल प्रदेश के सीमा वाला क्षेत्र में देस के सामरिक जरूरत सभ के भी पूरा करी; राज्य में चल रहल कई पनबिजली परियोजना सभ के सुभीता से बनावे में मददगार होखी।

## इहो देखल जाय
* ब्रह्मपुत्र नदी
* पानी के ऊपर बनल भारत के सभसे लंबा पुल सभ के लिस्ट

## संदर्भ

श्रेणी:आसाम के पुल
श्रेणी:भारत के पुल
पानी के ऊपर बनल भारत के सभसे लंबा पुल सभ के लिस्ट

नीचे भारत के कुछ सभसे लंबा पुल सभ के लिस्ट दिहल गइल बा। ई पुल के पानी के ऊपर वाली लंबाई के आधार पर बनावल गइल लिस्ट बा:

## संदर्भ

श्रेणी:भारत के पुल
पर्यावरणी दर्शन

**पर्यावरणी दर्शन** (Environmental philosophy) दर्शनशास्त्र के एक ठो शाखा हवे जे प्राकृतिक पर्यावरण आ मनुष्य के एह में स्थान के बारे में बिचार करे ला। एह में पर्यावरण आ प्रकृति के परिभाषित करे से ले के जीव जंतु सभ के प्रति नैतिक बिचार का होखे के चाहीं, मनुष्य के पर्यावरण खातिर का नैतिक जिम्मेदारी होखे के चाही आ पर्यावरण के सौन्दर्यशास्त्रीय महत्त्व का बा, नियर बहुत सारा बैचारिक सवाल सभ पर तार्किक बिस्लेषण कइल जाला।

## इहो देखल जाय
* पर्यावरण
* प्राकृतिक पर्यावरण
* पर्यावरणी नीतिशास्त्र

श्रेणी:दर्शन के शाखा
श्रेणी:पर्यावरण
पर्यावरण (बहुअर्थी)

**पर्यावरण** शब्द के कई अर्थ हो सके ला:

* **[[पर्यावरण]]** - जीवधारी (जिंदा जीव, जंतु, बनस्पति, फंगस, बैक्टीरिया वगैरह) सभ के आसपास के दसा जिनहन से एह जीवधारी सभ के जीवन परभावित होला।
* **[[प्राकृतिक पर्यावरण]]** - प्रकृति में अपने आप पावल जाए वाली सगरी चीज के एकट्ठा रूप से प्राकृतिक पर्यावरण कहल जाला।
* बनावटी पर्यावरण - मनुष्य द्वारा प्राकृतिक पर्यावरण में बहुत ढेर बदलाव से बनल पर्यावरण।
बाहुबली: दि बिगेनिंग

बाहुबली: शुरुआत (देवनागरी; बाहुबली: द बिगनिंग, 𑂍𑂨𑂟𑂲; 𑂥𑂰𑂯𑂳𑂥𑂪𑂲: 𑂬𑂳𑂩𑂳𑂄𑂞)  साल 2015 में आइल तेलुगु भाषा के फिलिम रहल। ई फिलिम अन्य कई भाषा में भी बनल, जइसे कि हिंदी, तमिल आ मलयालम।

फिलिम के डाइरेक्टर एस एस राजामौली रहलें आ एह में मुख्य भूमिका में बाहुबली नाँव के पात्र के रोल तेलुगु अभिनेता प्रभास कइलेन। फिलिम में अनुष्का शेट्टी आ तमन्ना भी रहल लोग। फिलिम के सभसे ख़ास बात ई रहल कि एह में "किलिकिलि" नाँव के एक ठो भाषा के रचना कइल गइल रहल।

साल 2017 में अप्रैल में एकर दूसरा पार्ट बाहुबली 2: दि कन्क्लूजन आइल आ सुपरहिट फिलिम राहल।

## इहो देखल जाय
* बाहुबली 2: दि कन्क्लूजन
* प्रभास

## संदर्भ

श्रेणी:2015 के फिलिम
जंबूद्वीप

**जम्बुद्वीप** भारतीय परंपरा में हिंदू, बौद्ध आ जैन कथा सभ में वर्णित दीप (या महादीप) के नाँव हवे। बौद्ध ग्रन्थन में ई मेरु परबत के दक्खिन में मौजूद बतावल गइल बाटे। हिंदू पुराण सभ, जइसे की वायु पुराण आ लिंग पुराण में पृथिवी के अलग-अलग हिस्सन के नाँव आ बिबरन मिले ला।

## इहो देखल जाय
* भारत के नाँव

## संदर्भ

श्रेणी:हिंदू कथा
श्रेणी:बौद्ध धर्म
श्रेणी:जैन धर्म
असमिया भाषा

**असमिया** भारत के आसाम राज्य आ आसपास के कुछ जगह अउरी आसाम के लोग द्वारा अन्य जगहन पर बोलल जाए वाली भाषा बा। ई इंडो-आर्यन समूह के भाषा हवे आ एकरे पूरबी उपसमूह में आवे ले। बंगाली भाषा से एकर काफी समानता मिले ला।

असमिया भाषा के समृद्ध साहित्य भी बा।

## इहो देखल जाय
* भारत के भाषा
* बंगाली भाषा

## संदर्भ

श्रेणी:भारत के भाषा
श्रेणी:आसाम के संस्कृति
श्रेणी:आसाम
डोगरी भाषा

**डोगरी** भारत आ पकिस्तान के पहाड़ी इलाका सभ में बोलल जाए वाली एगो भाषा बा। ई भाषा बिज्ञान के बर्गीकरण में इंडो-आर्यन भाषा सभ के उत्तरी समूह के पच्छिमी पहाड़ी उपसमूह में आवे ले।

## इहो देखल जाय
* भारत के भाषा
* पाकिस्तान के भाषा
* कश्मीरी भाषा

## संदर्भ

श्रेणी:भारत के भाषा
श्रेणी:पाकिस्तान के भाषा
श्रेणी:जम्मू अउरी काश्मीर
यूरोपियन एक्सट्रीमली लार्ज टेलिस्कोप

***यूरोपियन एक्सट्रीमली लार्ज टेलिस्कोप*** (यूरोपियन अति बिसाल दूरबीन) या ***ईएलटी*** (ELT) एक ठो खगोलीय बेधशाला बाटे आ एह में दुनिया के सभसे बड़हन साइज के ऑप्टिकल दूरबीन लगावल जा रहल बाटे; वर्तमान में ई चिली देस के अटाकामा रेगिस्तान में अभिन अपने निर्माण के प्रक्रिया में बाटे। एकरा चालू होखे के संभावना साल 2024 में बाटे। अटाकामा के रेगिस्तान में लगभग 3000 मीटर के ऊँचाई वाला *सेरो अर्माजोनेस* नाँव के पहाड़ के चोटी पर मौजूद ई खगोलीय दूरबीन एह कारण लगावल जा रहल बा कि इहाँ आसमान साल भर बिना बादर के रहे ला।

दूरबीन के डिजाइन एक ठो रिफ्रेक्टिंग दूरबीन के बा जेह में पहिला सीसा (कई टुकड़ा के जोड़ के बनावल लेंस) 39.3-मीटर-डाया (126 फीट) के आ दूसरा सीसा 4.2-मीटर-डाया वाला बाटे। एकरा बतावल जा रहल लच्छन के मोताबिक ई बन जाई तब हबल दूरबीन के तुलना में 16&nbsp;गुना साफ़ तस्वीर ले सकी।

11 जून 2012 के ईएसओ काउंसिल द्वारा ईएलटी प्रोग्राम के योजना के जमीनी काम करे के मंजूरी मिल गइल जेवना से सिविल इंजीनियरी से संबंधित काम शुरू हो सके, जबकि खुद एह दूरबीन के निर्माण के काम अभी ना सुरु भइल काहें कि कई अन्य देस सभ से समझौता करे के रहल। ईएलटी के साइट पर काम 2014 में सुरू हो गइल। दिसंबर 2014 ले ईएसओ द्वारा 90% फंडिंग के जोगाड़ क लिहल गइल आ दूरबीन के निर्माण के आधिकारिक सुरुआत के भी मंजूरी मिल गइल। एह दूरबीन के पहिला फेज के निर्माण में कुल 1&nbsp;बिलियन (100&nbsp;करोड़) यूरो के खरचा बइठी। दूरबीन के काम करे के सुरुआत के अंतरिक्ष बिज्ञान के भाषा में "पहिली रोशनी" *(फस्ट लाइट)* कहल जाला, यानि जब पहिली बेर एहमें प्रकाश के किरन प्रवेश करे ले, आ एह दूरबीन खातिर ई क्षण साल 2024 में आई।

## इहो देखल जाय
* हबल अंतरिक्ष दूरबीन

## संदर्भ

## बाहरी कड़ी

* ESO Extremely Large Telescope
* ESO The Extremely Large Telescope ("E-ELT") Project
* Final stage for telescope design

श्रेणी:दूरबीन
श्रेणी:खगोलशास्त्री प्रोजेक्ट
सेरो अर्माजोनेस

**सेरो अर्माजोनेस** दक्खिन अमेरिका के चिली देस में समुंद्री किनारा के सहारे मौजूद तटीय परबत श्रेणी पर एक ठो पहाड़ बाटे। ई चिली के शहर एंतोफगास्ता से लगभग  दक्खिन-पुरुब ओर बा। ई पहाड़ इहाँ लागे जा रहल खगोलीय दूरबीन खातिर चर्चा में बा काहें से कि ई सभसे बड़ दूरबीन होखी। जब एह दूरबीन के काम ना सुरू भइल रहल ओह समय एह पहाड़ के चोटी के ऊंचाई समुंद्र तल से लगभग  रहल। ई पहाड़ अपने ख़ास लोकेशन के कारण एह काम खातिर बीछल गइल बा काहें की इहाँ के रात के समय के आसमान साल 89% समय पर बिना बादर के, साफ रहे ला। वर्तमान में भी इहाँ मौजूद सेरो अर्माजोनेस बेधशाला में एक ठो  हेक्सोपोड दूरबीन (छह पाया वाली दूरबीन) लागल बा आ काम क रहल बाटे।  

26 अप्रैल 2010 के यूरोपियन दक्खिनी बेधशाला के काउंसिल द्वारा एह पहाड़ के यूरोपियन एक्सट्रीमली लार्ज टेलिस्कोप के लगावे खातिर जगह के रूप में बीछल गइल।

## गैलरी

File:Cerro Armazones night-time panorama.jpg|पहाड़ पर से रात के समय लिहल पैनोरमा
File:Carving a Route to Armazones.jpg|बड़की दूरबीन लगावे खातिर रास्ता बनावल जात बा
File:Ripples Across the Chilean Sky.jpg|रात में तारा सभ के भ्रमण के फोटो
File:A VLT Auxiliary Telescope and Cerro Armazones.jpg|*वेरी लार्ज टेलिस्कोप* (वीएलटी) के सहायक दूरबीन
File:Sunset Cerro Armazones.jpg|पहाड़ से सुरुज डूबे के दृश्य 
File:From One "Alien World" to Another.jpg|360 पैनोरमा


## इहो देखल जाय
* यूरोपियन एक्सट्रीमली लार्ज टेलिस्कोप

## संदर्भ

## बाहरी कड़ी
* Bird's view on Cerro Paranal and Cerro Armazones

श्रेणी:चिली के भूगोल
श्रेणी:चिली
श्रेणी:दक्खिन अमेरिका के भूगोल
इस्लाम

**इस्लाम** () दुनिया के एक ठो प्रमुख धरम हवे आ एकरे माने वाला लोग के मुस्लिम भा मुसलमान कहल जाला। माने वाला लोग के संख्या के हिसाब से ई दुनिया के दूसरहा सभसे बड़ धरम हवे। इस्लाम एक ठो भगवान में बिस्वास करे ला आ अरबी में भगवान के *[[अल्लाह]]* कहल जाला, अल्लाह के निराकार मानल जाला।

इस्लाम शब्द के अर्थ होला *जे (अल्लाह यानि भगवान में पूरा) "समर्पण के भाव" (रखत होखे)*। ई धरम आदम, नूह, मूसा, इब्राहिम, मूसा आ ईसा नियर पैगंबर लोग सभ के इज्जत करे ला आ मुहम्मद के अंतिम पैगंबर माने ला। इस्लाम के माने वाला लोग एकरा के हमेशा से मौजूद माने ला बाकी समय के गिनती के मकसद से इस्लामी कैलेंडर के सुरुआत मुहम्मद साहब द्वारा हिजरत के तिथि से मानल जाला।

इस्लाम के मुख्य ग्रंथ कुरान (क़ुरआन) हवे आ इस्लाम में पाँच गो आधार बाड़ें: शहादा, बचन उठावल कि अल्लाह एक बाने आ मुहम्मद उनके पैगंबर हवें; सलात, रोज पाँच टाइम प्रार्थना कइल जेकरा के नमाज़ कहल जाला; ज़कात, दान कइल; सोम, बरत रखल यानि रोज़ा; आ हज, यानि मक्का के तीर्थयात्रा (कम से कम जिनगी में एक बेर)।

## संदर्भ


श्रेणी:धर्म
चटगाँव

**चटगाँव** या चटगा बांग्लादेश के प्रमुख शहर आ बंदरगाह बा आ आर्थिक रूप से महत्त्व के जगह हवे। शहर के कुल जनसंख्या 2.5 मिलियन (25 लाख) आ पूरा मेट्रो एरिया के जनसंख्या 2011 के जनगणना अनुसार 40 लाख रहल आ ई बांग्लादेश के दूसरा सभसे बड़ शहर बा।  अपनहीं नाँव के जिला आ मंडल के मुख्यालय भी बा। शहर चटगाँव के पहाड़ी आ बंगाल के खाड़ी के बिचा में कर्णफूली नदी के तीर पर बसल बाटे। इकोलॉजी के हिसाब से ई इंडो-बर्मा जोन में आवे ला आ भूबिज्ञान के हिसाब से इंडो-बर्मा प्लेट के ऊपर स्थित बाटे। प्रादेशिक भूगोल के हिसाब से ई भारतीय उपमहादीप आ दक्खिन-पुरुब एशिया के बीच में मौजूद बा। इतिहासी घटना सभ के हिसाब से भी एह शहर के काफी महत्व बाटे।

## संदर्भ

श्रेणी:बांग्लादेश
श्रेणी:एशिया के शहर
दसहरी

thumb|left|दसहरी आम
thumb|'दसहरी' आम (कटा हुआ)
**दसहरी** भा **दशहरी** आम के एक ठो किसिम हवे। भारतीय आम के ई किसिम खाली भारते में ना बलुक बिस्व के कई देसन में पसंद कइल जाला। मूल रूप से ई लखनऊ के लगे मलीहाबाद से कुछ दूर पर मौजूद दशहरी नाँव के गाँव के एक ठो आम के फेड़ से जनमल किसिम हवे। दशहरी गाँव में एकर मूल फेड़ अभिन ले मौजूद बा आ इतिहासी चीज मानल जाला आ लगभग 200 साल पुरान फेड़ हवे।

एकरा के आमतौर पर मलीहाबादी भी कहल जाला। भारत में एकरा के पसंद कइल जाला आ अउरी देसन के भी एह आम के निर्यात कइल जाला। जवना बाहर के देसन में ई आम भेजल जाला उनहन में अरब देस, मध्य पूर्व के देस आ अमेरिका प्रमुख बाने आ हाल के खबर के मोताबिक ई आम अब रूस के बजार में भी भेजल जाई।

## इहो देखल जाय
* लंगड़ा
* नीलम
* आम्रपाली

## संदर्भ

श्रेणी:आम के भारतीय किसिम
श्रेणी:आम के किसिम
लंगड़ा

thumb|'लंगड़ा' आम (कटा हुआ)
**लंगड़ा**, **बनारसी लंगड़ा**, या **कपूरी** आम के एक ठो किसिम हवे जे मुख्य रूप से बनारस, उत्तरी भारत, बांग्लादेश आ पाकिस्तान में उपजावल जाला। पाक जाए के बादो एह के हरियरापन कुछ सीमा तक बरकरार रहे ला। ई आम जुलाई के अंत में बाजार ले पहुँचे ला। साल 2006 के एक ठो रपट के मोताबिक एकर परसिद्धी बाहरी देसन में भी बढ़त रहल।

## इहो देखल जाय
* दसहरी
* चौसा

## संदर्भ

श्रेणी:आम के किसिम
श्रेणी:आम के भारतीय किसिम
चौसा आम

**चौसा** भा **चौंसा** () आम के एक ठो किसिम हवे। चौसा के मूल पैदावार के इलाका वर्तमान पाकिस्तान के मीरपुर ख़ास, सिंध, मुल्तान, साहीवाल, आ पच्छिमी पंजाब हवे। आम के ई किसिम शेर शाह सूरी द्वारा पूरा भारतीय उपमहादीप में पापुलर बनावल गइल रहे। हुमाँयू के चौसा के लड़ाई में हरावे के बाद शेर शाह एह अपना पसंदीदा आम के नाँव चौसा रखलें। पुराना समय में उत्तर प्रदेश के गाजीपुर के इलाकन में एकरे बहुतायत के चलते एकरा के गाजीपुरिया आम भी कहल जाला। 

पाक जाए के बाद चौसा आम के रंग सोनहरा पीयर होला। एकर आपन ख़ास किसिम के सुगंध होले आ मधुर मीठ सवाद होला। एकर ख़ास मिठास आ सुगंध के चलते ई आम देस बिदेस में बहुत पसंद कइल जाला आ एकरा के "आम सभ के राजा" भी कहल जाला। सब तरह से देखल जाय त ई आम अपना मिठास, सुगंध, सवाद आ पर्याप्त गुद्दा आ हाई पोषक तत्व सभ के कारण सभसे बेहतरीन आम मानल जाला।

पकिस्तान में चौसा के पाके के सीजन जून के सुरुआत से ले के अगस्त के बीच तक ले हवे। बिदेसन में भारी मांग के कारण ई अरब देस, यूरोप आ अमेरिका खातिर खूब निर्यात कइल जाला। चौसा के भी तीन गो वेरायटी बतावल जाले: मधु (शहद) चौसा, मीठा चौसा, आ सफ़ेद चौसा। एह में सफ़ेद चौसा के सभसे ढेर निर्यात होला काहें से कि तूरे के बाद देर तक ले रखल जा सके ला।

भारत से दसहरी आ लंगड़ा के साथे चौसा आम के निर्यात चीन देस के भी होखे शुरू हो गइल बाटे।

## इहो देखल जाय
* दसहरी
* लंगड़ा

## संदर्भ

श्रेणी:आम के किसिम
श्रेणी:आम के भारतीय किसिम
फ्रांसीसी

**फ्रांसीसी** के नीचे दिहल कई अरथ हो सके ला:

* **[[फ्रांसीसी भाषा]]** - मुख्य रूप से फ्रांस देस के भाषा।
* **[[फ्रांस के लोग]]** - फ्रांस देस के लोग।
नामचा बरवा

**नामचा बरवा** हिमालय परबत श्रेणी के एक ठो चोटी बाटे आ परंपरागत परिभाषा के अनुसार, जेह में हिमालय के बिस्तार सिंधु गॉर्ज से ले के ब्रह्मपुत्र नदी के मोड़ ले मानल जाला, ई चोटी हिमालय के सभसे पूरबी ऊँच चोटी हवे।

## इहो देखल जाय
* हिमालय

## संदर्भ

श्रेणी:सात हजारी परबत चोटी
श्रेणी:हिमालय
अलफांसो (आम)

**अलफांसो** या मराठी में **हापुस** भारतीय आम के एक ठो किसिम हवे। आम के ई किसिम मूल रूप से महाराष्ट्र के पच्छिमी इलाका के हवे आ अपना ख़ास रूप-रंग, सवाद आ सुगंध खातिर परसिद्ध बाटे।

एकर ई नाँव, पुर्तगाली जनरल अफोंसो दि अल्बकुर्क के नाँव पर रखल गइल हवे जे भारत में पुर्तगाली उपनिवेश स्थापित करे में आपन योगदान दिहलें। पुर्तगाली लोग कलमी आम पैदा करे खातिर आम के फेड़ में कलम बान्हे के तरीका बतावल लोग आ ओह जमाना में ई हापुस आम कोंकण तट पर महाराष्ट्र, गोवा, आ गुजरात के इलाका आ कुछ अन्य दक्खिन भारतीय राज्य सभ में उपजावल जाय।

अलफांसो आम कुछ ख़ास खर्चीला किसिम हवे आ अबो ई कोंकण तट के इलाका में सिंधुदुर्ग, रत्नागिरि आ रायगड जिला में उगावल जाला। एक ठो आम के वजन लगभग 150ग्राम से 300ग्राम के होला।

## इहो देखल जाय
* दसहरी
* आम्रपाली
* लंगड़ा
* चौसा

## संदर्भ

श्रेणी:आम के भारतीय किसिम
श्रेणी:आम के किसिम
श्रेणी:महाराष्ट्र
नीलगिरि

**नीलगिरि** (*नीला परबत*), दक्खिन भारत में तमिलनाडु, केरल आ कर्नाटक राज्यन में मौजूद पहाड़ी इलाका बाटे जे मूल रूप से पच्छिमी घाट परबत श्रेणी के हिस्सा हवे। नीलगिरि के कम से कम 24 गो चोटी सभ  से ऊँच बाड़ी आ सभसे ऊँच दोदबेटा  बाटे।

## इहो देखल जाय
* पच्छिमी घाट
* केरल
* इलायची पहाड़ी

## संदर्भ

श्रेणी:दक्खिन भारत
श्रेणी:भारत के भूगोल
सतपुड़ा परबत

**सतपुड़ा** मध्य भारत में एगो परबत श्रेणी बा जे दक्खिनी गुजरात से शुरू हो के महाराष्ट्र आ मध्य प्रदेश से होत छत्तीसगढ़ ले पहुँचे ले। एकर सभसे ऊँच चोटी धूपगढ़ बाटे आ ई पचमढ़ी नाँव के पर्यटन स्थल खातिर परसिद्ध बाटे।

## इहो देखल जाय
* बिंध्य परबत श्रेणी
* हिमालय

## संदर्भ

श्रेणी:भारत के भूगोल
शिवाजी

**शिवाजी भोंसले** (c. 1627/1630 – 3 अप्रैल 1680), जिनके **छत्रपति शिवाजी महाराज** के नाँव से भी जानल जाला, भोंसले मराठा बंस के भारतीय योद्धा राजा रहलें।  बीजापुर के आदिलशाही सल्तनत से एक ठो हिस्सा जीत के आपन राज कायम कइलें जे बाद में मराठा साम्राज्य के नेंई बनल। रायगड में, साल 1674 उनके अपने राज के औपचारिक रूप से छत्रपति घोषित कइल गइल।

शिबाजी एक ठो बढ़ियाँ से प्रशासित संस्था वाला, अनुशासित सेना वाला आ प्रगतिवादी नागरिक शासन के स्थापना कइलें। ऊ कई ठे मलेटरी रणनीति सभ के ईजाद कइलेन जेह में भूगोलीय स्थिति, गति आ अचरज के इस्तेमाल क के युद्ध में बिपक्षी पर लाभ के स्थिति हासिल करे के गैर-परंपरागत तरीका शामिल रहे। ऊ अपना से बड़ सेना पर सटीक जगह पर हमला का के जीत हासिल करे के कला बिकसित कइलेन। कई ठे प्राचीन हिंदू राजनीतिक आ दरबारी प्रथा सभ के दोबारा जिंदा कइलेन आ दरबारी कामकाज में फ़ारसी के जगह, मराठी आ संस्कृत के आगे बढ़ावे में प्रोत्साहन दिहलें।

शिवाजी के विरासत के ढेर महत्व तब मिलल जब भारत के आजादी के लड़ाई में कई नेता लोग उनके राष्ट्रवादी आ हिंदू नेता के रूप में स्थापित कइल लोग। खासतौर से महाराष्ट्र में उनके इतिहास आ इतिहास में उनके भूमिका पर बहुत भावनात्मक जोर रहल बा।

## इहो देखल जाय
* राणा प्रताप

## संदर्भ

श्रेणी:भारत के लोग
श्रेणी:महाराष्ट्र के लोग
श्रेणी:1680 में निधन
भारत में इलेक्ट्रानिक वोटिंग

**इलेक्ट्रानिक वोटिंग मशीन** ("ईवीएम") के इस्तमाल भारतीय चुनावन में साल 1999 में सुरू भइल आ हाल में 2017 में भइल पाँच ठो राज्यन में भी राज्य बिधान सभा के चुनाव में एकर इस्तमाल भइल हवे। वर्तमान समय में कागज के चुनाव परचा (बैलेट पेपर) के राष्ट्रीय आ राज्य स्तर के चुनावन में ई मशीन पूरा तौर पर खतम क दिहले बा। पहिले भी एकरा इस्तमाल में छेड़छाड़ द्वारा चुनाव परिणाम परभावित होखे के आरोप लगावल जा चुकल बाटे आ अभिन ले कौनों अइसन आरोप साबित न इखे भइल। दिल्ली हाईकोर्ट आ सुप्रीम कोर्ट के रूलिंग आ कई राजनीतिक पार्टी सभ के डिमांड पर,भारतीय चुनाव योग द्वारा वोटर-वेरीफाईड पेपर ऑडिट ट्रेल (वीवीपीएटी) शुरू कइल गइल वीवीपीएटी के ब्यवस्था साल 2014 के आम चुनावन में 543 संसदीय चुनाव क्षेत्र सभ में से 8 गो में पाइलट प्रोजेक्ट के रूप में शुरू कइल गइल रहे।

हाल में भइल राज्य स्तर के चुनावन में दोबारा एह मशीन पर सवाल खड़ा कइल गइल आ मशीन के हैकिंग के आरोप लगावल गइल, एकरा चलते चुनाव आयोग 3 जून 2017 से चैलेन्ज के रूप में हैकथाॅन आयोजित करवावे के घोषणा कइले बाटे आ एकरे जबाब में आम आदमी पार्टी भी।

## इहो देखल जाय
* भारत

## संदर्भ

श्रेणी:भारत
उड़ान (2014 टीवी धारावाहिक)

**उड़ान** (या **उड़ान सपनों की**) एक ठो भारतीय टीवी धारावाहिक बा जवन कलर्स टीवी पर साल 2014 से देखावल जा रहल बा, सोमार से शुक ले (हप्ता में पाँच दिन)  देखावल जाला आ जून 2017 तक ले एकर दू गो सीजन देखावल जा चुकल बा, आ प्रसारण जारी बा। एकर प्रीमियर 18 अगस्त 2014 के भइल।

## संदर्भ

श्रेणी:कलर्स टीवी के कार्यक्रम
महाराणा प्रताप

**प्रताप सिंह** (9 मई 1540 – 29 जनवरी 1597) जिनके **महाराणा प्रताप** के नाँव से जानल जाला, मेवाड़ के राजा रहलें। मेवाड़ के क्षेत्र वर्तमान भारतीय राज्य राजस्थान में बा। प्रताप राजा उदय सिंह II आ महारानी जयवंत बाई के लड़िका रहलें। महाराणा प्रताप के जनम तिथि, महाराणा प्रताप जयंती के रूप में हर साल जेठ महीना के अँजोर में तीज के मनावल जाला। ऊ महारानी जयवंत बाई आ उदय सिंह के बड़ लड़िका रहलें। राणा प्रताप के बाद इनके लड़िका अमर सिंह I मेवाड़ के राजा बनलें। महाराणा प्रताप के सभसे परम शत्रु तत्कालीन मुगल बादशाह अकबर रहलें।

मुग़ल सेना आ महाराणा प्रताप के सेना के बीच 1576 में हल्दीघाटी के लड़ाई भइल।

## इहो देखल जाय
* शिवाजी

## संदर्भ

श्रेणी:राजस्थान के इतिहास
श्रेणी:भारत के इतिहास
पेरिस समझौता

**पेरिस समझौता** (, ), या **पेरिस जलवायु समझौता** एक ठो जलवायु संबंधी समझौता बाटे जे ग्रीनहाउस गैस के उत्सर्जन से संबंधित बा आ यूएनऍफ़सीसी के तहत साल 2020 तक समायोजन आ फंडिंग द्वारा सुरू कइल जाए वाला बा। समझौता के प्रारूप 195 देसन द्वारा यूएनऍफ़सीसी के पेरिस में भइल सम्मेलन में 12 दिसंबर 2015 के अंगीकार कइल गइल जून 2017 तक ले 195 यूएनऍफ़सीसी सदस्य देस एह पर दस्खत क चुकल बाने, 148 एकरा के रैटिफाई क चुकल बाने।

पेरिस समझौता के तहत, हर देस के ई खुद तय करे के बा कि ऊ बैस्विक गरमाव के रोके खातिर का लक्ष्य रखत बा, एकरा के बाध्यकारी तरीका से लागू करे के कौनों प्राबिधान नइखे , हर देस के एगो निश्चित लक्ष्य आ तारीख निर्धारित करे के बा।

## लक्ष्य
एह समझौता के लक्ष्य के बिबरन एकरे अनुच्छेद 2 में दिहल बा, यूएनएफसीसी के "लागू करे के बेहतर बनावल", आ एकरे खातिर:
:"(a) बैस्विक तापमान में होखे वाली बढ़ती के उद्योगीकरण के पहिले के समय के तुलना में 2&nbsp;°C ढेर ताप के लेवल से नीचे रोकल आ अइसन कोसिस कइल कि ई ताप में होखे वाला बढ़ती 1.5&nbsp;°C से नीचे रहे, अइसन चिन्हित करे के कारण ई बा कि एह काम द्वारा जलवायु बदलाव के रिस्क आ परभाव के महत्वपूर्ण तरीका से कम कइल जा सकी;
:(b) जलवायु बदलाव के बुरा परभाव सभ के साथ सामंजस्य बनावे (एडाप्ट करे) के क्षमता बढ़ावल, आ जलवायु कठिनाई से निकले आ कम ग्रीनहाउस गैस छोड़े के एह तरीका से आगे बढ़ावल कि एकरा से खाद्य पदार्थ के उत्पादन में कमी न होखे;
:(c) फाइनेंस के बहाव के कम ग्रीनहाउस गैस उत्सर्जन आ जलवायु कठिनाई से निकले वाला उपाय के साथ सामंजस्य वाला रस्ता पर ले जाइल।"

आगे, देसन के लक्ष्य ई रही कि "बैस्विक गर्माव के सभसे ऊँच स्तर के जेतना जल्दी हो सके हासिल क लिहल जाय" (ताकि एकरे बाद ई कम होखे सुरू होखे)। ई समझौता जैव-ईंधन के क्षेत्र में निवेश घटावे के कोसिस के रूप में देखल जा रहल बा।

पेरिस समझौता दुनिया के पहिला ब्यापक (कम्प्रिहेंसिव) जलवायु समझौता हवे।

## हाल के चर्चा
1 जून 2017 के अमेरिका के राष्ट्रपति डोनाल्ड ट्रंप ई घोषणा कइलेन कि अमेरिका देस पेरिस समझौता से आपन हर तरह के भागीदारी खतम क लेई हालाँकि, उनके अनुसार "बेहतर डील" खातिर आपसी सहमती बनावे के कोसिस कइल जा सके ले, जबकि यूरोपीय नेता लोग अउरी कौनों डील पर बात करे से मना कइल। अपना राष्ट्रपति पद खातिर चुनाव परचार के समय ट्रंप के कहनाम रहे कि ऊ एह समझौता से हट जइहें आ एह काम से अमेरिकी बिजनेस आ कामगार लोग, बिसेसकर जैव-ईंधन के क्षेत्र के लोग के मदद मिली। ट्रंप के कहनाम रहे कि ई काम उनके "अमेरिका फस्ट" (यानि अमेरिकी हित सभसे पहिले) के नीति के हिस्सा हवे।

ट्रंप के आरोप बा कि एह समझौता के अनुसार भारत आ चीन नियर ढेर कार्बन उत्सर्जन करे वाला देसन के ऊ आर्थिक मदद काहें करें जबकि एकरा से सभसे ढेर फायदा भारत आ चीन जइसन देसन के बा। भारतीय नेता लोग कहल कि ट्रंप के एह फैसला से भारत के प्रतिबद्धता पर कौनों परभाव न पड़ी भारत एह समझौता में बनल रही। भारतीय परधान मंत्री नरेंद्र मोदी के पेरिस दौरा (जून 2017) के समय उनके द्वारा घोषणा कइल गइल कि भारत जेतना लक्ष्य दिहल गइल बा ओकरा से आगे बढ़ के दुनिया के जलवायु बदलाव के रोके खाती कोसिस करी।

## इहो देखल जाय
* जलवायु बदलाव
* बैस्विक गरमाव
* पर्यावरण
* हवा प्रदूषण
* जलवायु बदलाव पर यूनाइटेड नेशंस के फ्रेमवर्क कन्वेंशन

## संदर्भ

श्रेणी:जलवायु बदलाव
श्रेणी:अंतर्राष्ट्रीय संधि आ समझौता
श्रेणी:पर्यावरण
पाइरेट्स ऑफ कैरेबियन:डेड मेन टेल नो टेल्स

**पाइरेट्स ऑफ कैरेबियन:डेड मेन टेल नो टेल्स** साल 2017 के मई महीना में रिलीज भइल एक ठो फिलिम बा।

## संदर्भ

श्रेणी:2017 के फिलिम
इकोलॉजिकल निच

**इकोलॉजिकल निच** (ecological niche) जीव बिज्ञान के एक ठो संकल्पना हवे, कौनों जिंदा जीव के प्रजाति जवना पर्यावरणी दसा सभ में जियत रह सके ले आ आपन बढ़ती जारी रख सके ले ऊ दसा सभ के समूह **इकोलॉजिकल निच** हवे। आमतौर पर एह में प्राकृतिक पर्यावरण से मिले वाला संसाधन आ अन्य प्रजाति सभ से कम्पटीशन के प्रमुख रूप से सामिल कइल जाला।

## इहो देखल जाय
* हैबिटाट
* हैबिटाट बिनास
* प्राकृतिक पर्यावरण
* पर्यावरण

## संदर्भ

श्रेणी:इकोलॉजी
श्रेणी:पर्यावरण
शोर प्रदूषण

**शोर प्रदूषण** या **आवाज प्रदूषण** तेज आवाज, माने शोर से पैदा होखे वाला समस्या हवे जेकरा कारन आदमी भा कौनों जीवधारी के दिक्कत होखे। आमतौर पर आवाज या ध्वनी धीमे भी हो सके ला आ नीक लगे वाला भी हो सके ला यही से जवन आवाज बहुत तेज होखे या खराब लागे, परेशानी के वजह बने ओकरा के शोर कहल जाला, आ अइसन आवाज से पैदा परेशानी के शोर प्रदूषण कहल जाला।

ई एक ठो आम पर्यावरणी समस्या बा आ प्रदूषण के एक ठो बिसेस प्रकार बाटे। 

एकर प्रमुख कारण, शहर में मशीनी यातायात, मने कि रेल, बस, गाड़ी, हवाई जहाज नियर चीज सभ बा; परचार, धार्मिक समारोह, या अन्य पारिवारिक काज परोज पर लाउडस्पीकर लगावल; आतिशबाजी वगैरह भी एकर मुख्य कारण बा।

## इहो देखल जाय

* हवा प्रदूषण
* पानी प्रदूषण
* प्रदूषण
* मनुष्य के पर्यावरण पर परभाव
* पर्यावरणी समस्या

## संदर्भ

श्रेणी:प्रदूषण
ओजोन कटाव आ ओजोन छेद

**ओजोन कटाव** या **ओजोन क्षय** (ozone depletion) आ **ओजोन छेद** (ozone hole), एक दूसरा से जुड़ल दू तरह के घटना बाड़ी, पृथिवी के वायुमंडल में स्ट्रेटोस्फीयर नाँव के परत (ऊँचाई 10 या 18 किलोमीटर से 50 किलोमीटर) में पावल जाए वाला ओजोन के कुल मात्रा में 1970 के दशक के बाद आइल कमी, आ दक्खिनी ध्रुव के ऊपर बसंत के सीजन में ओजोन के परत में भारी कमी। एह में दुसरका के **ओजोन छेद** भी कहल जाला।

एकर मुख्य कारण मनुष्य के कामकाज आ उद्योग द्वारा निकले वाला बिबिध प्रकार के गैस सभ के मानल जाला जे ऊपर वायुमंडल में जा के ओजोन में कमी के कारण बने लीं। एकरा के एक ठो प्रमुख पर्यावरणी समस्या मानल जाला।

मॉन्ट्रियल प्रोटोकॉल एगो इंटरनेशनल संधि (ट्रीटी) हवे जेकर मकसद अइसन केमिकल सभ के उत्पादन आ इस्तेमाल पर नियंत्रण कइल हवे जिनहन से पृथिवी के ओजोन परत के नोकसान पहुँचे ला। एह संधि पर सहमती 16 सितंबर 1987 के भइल आ 1 जनवरी 1989 से ई परभाव में आ गइल।

## इहो देखल जाय
* ओजोन परत
* मॉन्ट्रियल प्रोटोकॉल
* ओजोन–ऑक्सीजन चक्र
* हवा प्रदूषण
* पर्यावरणी समस्या
* प्रदूषण

## संदर्भ

श्रेणी:जलवायु बदलाव
श्रेणी:पर्यावरणी मुद्दा
श्रेणी:बैस्विक पर्यावरणी मुद्दा आ समस्या
श्रेणी:प्रदूषण
श्रेणी:ओजोन
पर्यावरणी अर्थशास्त्र

**पर्यावरणी अर्थशास्त्र** (Environmental economics) अर्थशास्त्र के एगो शाखा बा जे पर्यावरणी मुद्दा सभ से संबंधित बिसय पर अर्थशास्त्र के अंदर अध्ययन करे ले।

## इहो देखल जाय
* पर्यावरण बिज्ञान
* पर्यावरण
* **[[पर्यावरणी सामाजिक बिज्ञान]]**

## संदर्भ

श्रेणी:अर्थशास्त्र
श्रेणी:पर्यावरण
समुंद्रतटीय भूगोल

**समुंद्रतटीय भूगोल** या **तटीय भूगोल** समुंद्र के किनारे के इलाका सभ के पर्यावरण के अध्ययन करे ला आ अपना अध्ययन के बिधि खातिर भौतिक भूगोल (उदा॰, तटीय भूआकृति बिज्ञान, भूबिज्ञान आ समुंद्र बिज्ञान) आ मानव भूगोल (सांस्कृतिक आ इतिहासी तत्व) पर निर्भर रहे ला। समुंद्र के किनारे के इलाका में बिबिध भूगोलीय कारक आ मनुष्य कइसे मिल के बदलाव करे लें; खासतौर पर समुंदरी लहर द्वारा कटाव, आ कटल भूपदार्थ के परिवहन, एह से जनमे वाला थलरूप, मनुष्य द्वारा सागर किनारे के बिबिध कार्य के इलाका के भौतिक रचना पर परभाव वगैरह एकरे अध्ययन के मुख्य बिसय हवें।

## इहो देखल जाय
* भौतिक भूगोल
* समुंद्र बिज्ञान

श्रेणी:भौतिक भूगोल
श्रेणी:भूगोल के शाखा
मोबाइल

**मोबाइल** शब्द नीचे दिहल चीज से संबंधित हो सके ला:

* **[[मोबाइल फोन]]** - एक तरह के टेलीफोन।
* **[[मोबाइल यंत्र]]** - अइसन इलेक्ट्रानिक यंत्र सभ जे एक जगह से दूसरा जगह ले जाए में आसान होखे।
* **[[स्मार्टफोन]]** - नया जमाना के मोबाइल फोन।
लैपटाप

**लैपटॉप** एक तरह के कंप्यूटर होला जे साइज में छोट आ आसानी से ले जाए लायक होला। एकरे निचला हिस्सा में मूल कंप्यूटर मशीनरी होला आ कीबोर्ड आ टचपैड होला जबकि एह पर कब्जा के सहारे कसल ढक्कन के अंदरूनी हिस्सा में एलसीडी भा एलईडी स्क्रीन होला। लैपटाप के **नोटबुक** या **नोटबुक कंप्यूटर** भी कहल जाला। जद्यपि कि सुरुआत में एह दुन्नो शब्दावली, लैपटाप आ नोटबुक, में कुछ अंतर कइल जाय, साल 2014 के बाद से अब अइसन कवनों अंतर ना रह गइल बा। लैपटॉप सभ के प्रयोग बिबिध प्रकार के काम आ दसा में हो रहल बा, आफिस में, शिक्षा के क्षेत्र में, गेम खेले खातिर आ पर्सनल मल्टीमीडिया यंत्र के रूप में एकर प्रमुख इस्तेमाल बाटे।

## गैलरी

File:Late 2016 MacBook Pro.jpg|परंपरागत डिजाइन वाला एप्पल कंपनी के मैकबुक प्रो
File:Sony VAIO P.jpg|सोनी वायो के सब-नोटबुक
File:ThinkPad X220.jpg|लेनेवो के थिंकपैड, एगो बिजनेस लैपटाप
File:Asus x21 ultrabook.jpg|आसूस कंपनी के x21 अल्ट्राबुक
File:Microsoft Surface Pro 3 with Type Cover.jpg|माइक्रोसॉफ्ट सरफेस प्रो 3, एगो 2-इन-1 अलगा करे वाला सिस्टम
File:Alienware.JPG|एलियनवेयर, एगो डेस्कटॉप रिप्लेसमेंट
Image:Toughbook-cf-m34 4.jpg|पैनासोनिक के टफबुक, रफ-टफ लैपटाप


## इहो देखल जाय
* स्मार्टफोन


श्रेणी:कंप्यूटर
चक्रवात

**चक्रवात** (अंग्रेजी: *साइक्लोन*) बिसाल हवा के राशि होला जे एक ठो केंद्र के चारों ओर चक्कर लगावे ला। केंद्र में हवा के दबाव कम होला आ एही के ओर बाकी दिसा से हवा पहुँचे के कोसिस करे ले आ पृथिवी के अपना धुरी पर नाचे के कारण हवा सीधा-सीधा एह कम दबाव के क्षेत्र के ओर ना पहुँचे ले बलुक गोलाई काट के पहुँचे ले।

सभसे बड़ आकार के चक्रवात ध्रुवीय क्षेत्र के लगे बने वाला घुमिराव क्षेत्र होलें आ समशीतोष्ण जलवायु वाला इलाका में बने वाला चक्रवात होलें। छोटहन चक्रवात में लोकल स्तर पर बने वाला कम दबाव के क्षेत्र, टोरनैडो आ बवंडर आवे लें।

उत्पत्ती के स्थान आ बने के कारण के आधार पर चक्रवात सभ के दू प्रकार बतावल जाला: उष्णकटिबंधीय चक्रवात आ शीतोष्ण कटिबंधीय चक्रवात। उष्णकटिबंधीय चक्रवात साइज में छोट होलें आ इनहन के उत्पत्ती समुंद्र के ऊपर होला, हवा के ऊपर उठ के गुप्त गर्मी के रिलीज होखे से इनहन के ताकत मिले ला। किनारे से आ के टकरा जालें तब ब्यापक धनजन के नोकसान भी होला आ एक तरह के आफत के रूप ले लेलें। शीतोष्ण कटिबंधी चक्रवात दू गो बिपरीत सुभाव वाली हवा के राशि के आपस में टकराए पर बने लें आ इनहन के आकार आम तौर पर बड़हन होला, अंडाकार आकृति होला, अगर कौनों जगह के ठीक ऊपर से गुजरें तब उहाँ दू बेर बरखा होला।

चक्रवात नियर चीज धरतिये पर ना बलुक अउरी ग्रह सभ पर भी देखल गइल बा।

## नाँव
भोजपुरी में चक्रवात शब्द हिंदी से आइल हवे, जे खुद संस्कृत के शब्दन के मिला के बनावल गइल हवे, अरथ होला चक्र के रूप में बहे वाली हवा। अंग्रेजी में शब्द *साइक्लोन* हवे जे हेनरी पिडिंगटन नाँव के बिद्वान के दिहल हवे, शब्द के अरथ हवे साँप के कुंडली। पिडिंगटन भारत के कलकत्ता में रह के चालीस गो रिसर्च परचा छपववलें आ एगो थीसिस भी लिखलें।

अमेरिका में चक्रवात के *हरिकेन* भी कहल जाला, जापान तट पर आवे वाला चक्रवात के *टाइफून* कहल जाला आ आस्ट्रेलिया में इनहन के *विली-विली* कहल जाला।

## बनावट

सभ चक्रवात सभ में कई ठे बनावट संबंधी बिसेसता सभ के समानता होखे ला। चक्रवात कम दबाव वाला इलाका होलें। चक्रवात के केंद्र (अक्सर बढियाँ से बिकसित उष्णकटिबंधीय चक्रवात में आँख के नाँव से जानल जाला), सभसे कम वायुमंडलीय दबाव वाला इलाका होखे ला। केंद्र के लगे दबाव के ढाल बल (चक्रवात के बाहर के दबाव के तुलना में चक्रवात के केंद्र में मौजूद दबाव से) आ कोरिओलिस प्रभाव से आवे वाला बल के अनुमानित संतुलन में होखे के चाहीं, ना त एकरे परिणाम के रूप में चक्रवात खुद पर ढह जाई दबाव में अंतर के कारन।

कोरिओलिस प्रभाव के कारण एगो बड़हन चक्रवात के आसपास हवा के बहाव उत्तरी गोलार्ध में घड़ी के दिशा के बिपरीत आ दक्खिनी गोलार्ध में घड़ी के दिशा में होला। एह से उत्तरी गोलार्ध में पृथिवी के सतह के सापेक्ष सभसे तेज हवा उत्तर के ओर चले वाला चक्रवात के पूरबी ओर आ पच्छिम ओर चले वाला चक्रवात के उत्तरी ओर होखे लीं; दक्खिनी गोलार्ध में एकर बिपरीत होला। कम दबाव वाला सिस्टम सभ के उलट, उच्च दबाव वाला सिस्टम सभ के आसपास हवा के बहाव उत्तरी गोलार्ध में घड़ी के दिशा में (*एंटीसाइक्लोनिक*) होला, आ दक्खिनी गोलार्ध में घड़ी के दिशा के बिपरीत होखे ला।

## इहो देखल जाय
* मौसम आ जलवायु
* मानसून
* उष्णकटिबंधी चक्रवात
* टॉरनैडो

## संदर्भ


श्रेणी:मौसम बिज्ञान
श्रेणी:जलवायु बिज्ञान
श्रेणी:वायुमंडली सर्कुलेशन
जलवायु बदलाव पर यूनाइटेड नेशंस के फ्रेमवर्क कन्वेंशन

**जलवायु बदलाव पर यूनाइटेड नेशंस के फ्रेमवर्क कन्वेंशन** (अंग्रेजी में:United Nations Framework Convention on Climate Change (UNFCC)) पर्यावरण संबंधी एक ठो अंतर्राष्ट्रीय संधि हवे। ई 9 मई 1992 के अंगीकार कइल गइल आ ब्राजील के रियो डी जेनरो शहर में 3 से 14 जून ले आयोजित धरती सम्मेलन में दसखत खातिर रखल गइल। एकरे बाद जब पर्याप्त सदस्य देस एह पर दस्खत क दिहलें, 21 मार्च 1994 से लागू हो गइल। यूएनएफसीसी के मकसद बाटे "वायुमंडल में ग्रीनहाउस गैस के मात्र के (बढ़त) स्थिर कइल जवना से मानव द्वारा जलवायु सिस्टम में कइल खतरनाक हलचल से बचाव हो सके" ग्रीन हाउस गैस के वायुमंडल में छोड़े से रोके खातिर एह फ्रेमवर्क के तहत कौनों भी सदस्य देस पर केवनो किसिम के बाध्य करे वाला सीमा नइखे निर्धारित कइल गइल। एह संधि के लागू करवावे के भी कौनों मशीनरी नइखे।  एकरे जगह पर ई फ्रेमवर्क रूपरेखा बतावे ला कि कइसे अंतर्राष्ट्रीय लेवल पर संधि (जिनहन के "प्रोटोकॉल" या "एग्रीमेंट" कहल जाला) पर सहमती बनावल जा सके ला।

## इहो देखल जाय
* पेरिस समझौता
* बैस्विक गरमाव
* जलवायु बदलाव

## नोट


## संदर्भ

श्रेणी:जलवायु बदलाव
श्रेणी:अंतर्राष्ट्रीय संधि आ समझौता
श्रेणी:यूनाइटेड नेशंस
एमिरेट्स (हवाई सेवा)

**एमिरेट्स** दुबई अन्तर्राष्ट्रीय विमानक्षेत्र, दुबई आधारित एगो वायुसेवा ह। इ मध्य पूर्व  क प्रति सप्ताह 3600 उड़ान संचालित करे वाली सबसे बड़ वायु सेवा ह। इ आपन हब से विश्व की 6 महाद्वीपन की 81 देश की 140 शहरन में सेवा देले। इ कंपनी विश्व क दस सबसे बड़  अविराम व्यापारिक उड़ान मार्ग यानि दुबई से लॉस एंजिलस, सैनफ्रांसिस्को, डैल्लास एवं हाउस्टन के भी वायु सेवा देले।एमिरेट्स,  द एमिरेट्स समूह क सहभागी कंपनी ह, जेमें लगभग 50,000 कर्मचारी सेवारत बान स और इ  दुबई सरकार की पूर्ण स्वामित्व में सीधा इन्वेस्ट्मेन्ट कार्पोरेशन ऑफ़ दुबई की अधीन कार्य करेले। एकर माल यातायात (कार्गो) संबंधी सब गतिविधि एमिरेट्स समूह की एमिरेट्स स्काई कार्गो प्रभाग द्वारा संचालित होला।

एमिरेट्स नियमित यात्री आमद और किलोमीटर उड़ान की मामला में दुनिया क चौथा सबसे बड़ एयरलाइन ह, साथे साथ अन्तर्राष्ट्रीय यात्री लोगन के सेवा प्रदान करे वाली चौथा बड़ा एयरलाइन ह।एमिरेट्स दुबई से ऑकलैंड खातिर सबसे लंबी दुरी वाला अविराम व्यावसायिक उड़ान सेवा देवे वाला उड़ान सेवा रहे जबले की क़तर एयरवेज से इ पिछड़ नाहीं गइल।

1980 की दशक की मध्य में गल्फ एयर दुबई खातिर अपनी सेवा में कटौती करल शुरू क देले रहे। एही वजह से दुबई की शाही परिवार की सहायता से पाकिस्तान इंटरनेशनल एयरलाइन्स से भाड़ा प लिहल दुगो विमानन की साथ एमिरेट्स मार्च 1985 में आपन पहिला सेवा आरम्भ कईलस। 10 मिलियन डॉलर की आरंभिक पूंजी की साथ ए एयरलाइन्स के बिना कौनों सरकारी सहायता के आपन संचालन करे के रहे। पाकिस्तान इंटरनेशनल एयरलाइन्स  अपनी एकेडमी में एमिरेट्स की केबिन क्रू के प्रशिक्षण दिहलस। इ एयरलाइन अहमद बिन सईद अल मक्तोउम, जवन की एकर वर्तमान प्रेसिडेंट हंव, उनकी नेतृत्व में शुरू कईल गइल। अपनी शुरुआत की कुछ ही वर्ष की अंदर एमिरेट्स आपन विमान दस्ता और गंतव्य की संख्या में कई गुना वृद्धि क लिहलस। अक्टूबर 2008 में एमिरेट्स आपन सब ऑपरेशन्स के दुबई इंटरनेशनल एयरपोर्ट की टर्मिनल 3 में स्थानांतरित क दिहलस।

एमिरेट्स एयरबस और बोइंग क वाइड बॉडी वाला विमानन की मिलल-जुलल दस्ता की साथ संचालन करेले और दुनिया की कुछ सिमित एयरलाइन्स में से एगो ह जवन सिर्फ वाइड बॉडी वाला विमानन से संचालन करे न स। सितंबर 2016 में एमिरेट्स एयरबस ए-380 विमानन की सबसे बड़ दस्ता कुल 83 विमान सेवा में और 59 विमान जल्द शामिल कईल जाए वाला एयरलाइन रहे। पहिला बेर शामिल कइले की साथ ही एयरबस ए-380 भीड़-भाड़ वाला लंबा दूरी की गंतव्य खातिर एमिरेट्स की पहिला पसंद रहल बा। एमिरेट्स बोइंग विमानन क परिचालन करे  वाली सबसे बड़ एयरलाइन ह।

## कॉर्पोरेट प्रबंधन

इ एयरलाइन एमिरेट्स ग्रुप क एगो सहायक कंपनी ह जवन स्वयं दुबई सरकार की स्वामित्व वाली निवेश कंपनी इन्वेस्टमेंट कारपोरेशन ऑफ़ दुबई क सहायक कंपनी ह। आपन शुरुआत की बाद से ही, दूसरा साल के छोड़ के, एमिरेट्स कबो घाटा में नाहीं रहल और एकर सालाना वृद्धि कबो 20% से कम नाहीं रहल। आपन पहिला 11 साल में इ हर साढ़े तीन साल में और ओकरी बाद से हर चार साल में दुगना आकार वाला हो जा।

## स्थान
### संधि
एमिरेट्स विश्व की तीनगो बड़का एयरलाइन अलायंस – वन वर्ल्ड, स्काई टीम अथवा स्टार अलायन्स - में से कौनों क सदस्य नाहीं ह। साल 2000 में थोड़ा समय खातिर इ स्टार अलायन्स में शामिल होखले प विचार कईलस पर अंत में इ आपन स्वतंत्रता कायम रखलस।

## संदर्भ


## External links
* 
* 
* Emirates Parent Company
* Emirates Annual Reports
* Emirates News releases
* Emirates SkyCargo

श्रेणी : हवाई जहाज सेवा
औरंगाबाद रेलवे स्टेशन

**औरंगाबाद रेलवे स्टेशन** सिकंदराबाद-मनमाड खंड पर स्थित एगो रेलवे स्टेशन ह। इ रेलवे स्टेशन दक्षिण मध्य रेलवे क्षेत्र की नांदेड़ प्रभाग की तहत आवेला। ए स्टेशन से हैदराबाद, दिल्ली, निजामाबाद, नागपुर, नाशिक, नांदेड़ और पुणे जईसन प्रमुख नगरन के साथ रेल संपर्क स्थापित कईल गइल बा।

## शासन प्रबंध

इ भारतीय रेलवे की दक्षिण मध्य रेलवे क्षेत्र की नांदेड डिवीजन की अंतर्गत बा।

## आर्किटेक्चर

औरंगाबाद एगो प्रसिद्ध लेकिन एगो औसत स्टेशन ह जवन महाराष्ट्र राज्य में स्थित बा। मूलतः, दक्षिण मध्य रेलवे एकर ख्याल रखेला और एके नियंत्रित करेला। इ स्टेशन एक तरफ से मुंबई से जुड़ल बा और दूसरा तरफ से हैदराबाद से जुड़ल बा। भारत की कई प्रमुख शहरन से जोड़े वाली कई गाड़ीन क सफ़र ए स्टेशन प समाप्त हो जाला, जेमें भोपाल, मुंबई, पुणे, हैदराबाद और नई दिल्ली से चले वाली गाड़ी शामिल बाड़ी स।

## कनेक्टिविटी

औरंगाबाद क मुंबई, दिल्ली, हैदराबाद, निजामाबाद, नांदेड़, नागपुर, नाशिक, पुणे आदि की साथ रेल संपर्क बा। औरंगाबाद जन शताब्दी एक्सप्रेस मुंबई से एके जोड़े वाली सबसे तेज ट्रेन ह।

## संदर्भ


## बाहरी कड़ियाँ
* Indian Railways website

श्रेणी:भारतीय रेल
भारतीय शास्त्रीय संगीत

**भारतीय शास्त्रीय संगीत** भारतीय संगीत क अभिन्न अंग ह। शास्त्रीय संगीत के ही ‘क्लासिकल म्यूजिक’ भी कहल जाला। शास्त्रीय गायन ध्वनि-प्रधान होला, शब्द-प्रधान नाहीं। एमें महत्व ध्वनि क रहेला (एकरी चढ़ाव-उतार क, शब्द और अर्थ क नाहीं)। एके जहाँ शास्त्रीय संगीत-ध्वनि विषयक साधना क अभ्यस्त कान वाला अदमी समझ सकेला, और अनभ्यस्त कान वाला भी शब्दन क अर्थ जनले मात्र से देशी गाना चाहें लोकगीतन क सुख ले सकेला। एसे बहुत अदमी स्वाभाविक तौर पर ऊब भी जाला पर एसे ऊब जईले क वजह ओ संगीतज्ञ क कमजोरी नाहीं, लोगन में जानकारी क कमी ह।

## इतिहास

भारतीय शास्त्रीय संगीत क परम्परा भरत मुनि की नाट्यशास्त्र और ओसे पहिले सामवेद की गायन ले जाला। भरत मुनि द्वारा रचित भरत नाट्य शास्त्र, भारतीय संगीत की इतिहास क प्रथम लिखित प्रमाण मानल जाला। एकरी रचना की समय की बारे में कईगो मतभेद बा। आज की भारतीय शास्त्रीय संगीत की कईगो पहलु क उल्लेख ए प्राचीन ग्रंथ में मिलेला। भरत मुनि की नाटयशास्त्र की बाद मतङ्ग मुनि क बृहद्देशी और सारंगदेव रचित संगीत रत्नाकर, इतिहासी दृष्टि से सबसे महत्वपूर्ण ग्रंथ मनाला। बारहवीं सदी की पूर्वार्द्ध में लिखाईल सात अध्याय वाला ए ग्रंथ में संगीत व नृत्य क विस्तार से वर्णन बा।

संगीत रत्नाकर में कईगो ताल क उल्लेख बा और ए ग्रंथ से पता चलेला कि प्राचीन भारतीय पारंपरिक संगीत में ओही समय से बदलाव आवल शुरू हो गइल रहे और संगीत पहिले से उदार होखे लागल रहे मगर मूल तत्व उहे रहल। 11वीं और 12वीं शताब्दी में मुस्लिम सभ्यता क प्रसार भइले से उत्तर भारतीय संगीत की दिशा के नया आयाम मिलल। राजदरबार संगीत क प्रमुख संरक्षक बन न स और जहां अनेक शासक लोग प्राचीन भारतीय संगीत की समृद्ध परंपरा के प्रोत्साहन दिहल लो ओहीजा अपनी आवश्यकता और रुचि अनुसार एमें अनेक बदलावो कईल लो। ओही समय कुछ नया शैली भी प्रचलन में अईली स जैसे खयाल, गज़ल आदि और भारतीय संगीत क कईगो नया वाद्य यंत्र से भी परिचय भइल जैसे सरोद, सितार वगैरह।

भारतीय संगीत क आधुनिक विद्वान् इ स्थापित क चुकल बालो कि वैदिक काल से शुरू भइल भारतीय वाद्यन क यात्रा क्रमश: एक की बाद दूसरा विशेषता जोड़ के ए यंत्रन के सँवारत गइल। एक-तंत्री वीणा ही त्रितंत्री बनल और सारिका युक्त होके मध्य-काल की पूर्व में किन्नरी वीणा की नाम से प्रसिद्ध भइल। मध्यकाल में इ यंत्र जंत्र कहलाए लागल जवन की बंगाल की कारीगरन द्वारा आज भी एही नांव से पुकारल जाला। भारत में पहुँचल मुस्लिम संगीतकार तीन तार वाली वीणा के सह (तीन) + तार = सहतार या सितार कहे लागल लो। एही प्रकार से सप्त तंत्री अथवा चित्रा-वीणा, सरोद कहलाए लागल। उत्तर भारत में मुगल राज्य ज्यादा फैलल रहे जेकरी कारण उत्तर भारतीय संगीत प मुस्लिम संस्कृति व इस्लाम क प्रभाव ज्यादा महसूस कईल गइल। जबकि दक्षिण भारत में प्रचलित संगीत कौनों प्रकार की मुस्लिम प्रभाव से अछूता रहल।

बाद में सूफी आंदोलन भी भारतीय संगीत पर आपन प्रभाव जमवलस। आगे चलके देश की विभिन्न हिस्सन में कईगो नई पद्धतिन व घराना क जन्म भइल। ब्रिटिश शासनकाल की दौरान कईगो नया वाद्य प्रचलन में अईन स, पाश्चात्य संगीत से भी भारतीय संगीत क परिचय भइल।

## संदर्भ

श्रेणी:संगीत
श्रेणी:भारतीय संस्कृति
भारतीय उप-राष्ट्रपति चुनाव, 2017

**भारतीय उप राष्ट्रपति चुनाव, 2017** भारत के उपराष्ट्रपति चुने खातिर, 5 अगस्त 2017 से भइल, काहें से कि वर्तमान उपराष्ट्रपति मोहम्मद हामिद अंसारी के कार्यकाल 19 अगस्त 2017 के खतम हो रहल रहे।

## रिजल्ट
चुनाव में भारतीय जनता पार्टी के उमेदवार **[[वेंकैया नायडू]]** बिजयी भइलें।

## इहो देखल जाय
* भारतीय राष्ट्रपति चुनाव, 2017

## संदर्भ

श्रेणी:भारत में उप-राष्ट्रपति चुनाव
श्रेणी:2017 में भारत